Publication: Magyar Közlöny
Issue: MK-2004-202 (Year: 2004, Number: 202)
Era: 2004-2010
Section: (4) bekezdése, továbbá a tankönyvpiac rendjérõl szóló 2001. évi XXXVII. törvény
Paragraph Index: 1772

d) Sajátos nevelési igényû gyermekek, tanulók szállásnyújtásával összefüggõ feladatok FAJLAGOS ÖSSZEG: 240 000 forint/gyermek, tanuló A hozzájárulást a helyi önkormányzat az általa fenntartott diákotthonba, kollégiumba a szakértõi és rehabilitációs bizottság szakvéleménye alapján felvett sajátos nevelési igényû gyermekek, tanulók után veheti igénybe, függetlenül attól, hogy külön erre a célra létrehozott intézményben, illetve a többi tanulóval együtt szervezik-e meg az ellátást. E hozzájárulás igényelhetõ akkor is, ha a sajátos nevelési igényû gyermek – a szakértõi és rehabilitációs bizottság szakvéleménye alapján, a kollégiummal együtt, többcélú intézmény keretében mûködõ óvodában – az óvodai nevelés mellett kollégiumi elhelyezésben is részesül. A gyámhatósági határozattal ideiglenes hatállyal elhelyezett, átmeneti vagy tartós nevelésbe vett, illetve állami vagy intézeti nevelésbe vett gyermek, tanuló után ez a hozzájárulás nem igényelhetõ. Ha a gyermekvédelmi szakellátást nem a fogyatékos tanulók kollégiumi nevelését, oktatását, ellátását is biztosító önkormányzat nyújtja, akkor az illetékes területi szakszolgálatot fenntartó önkormányzatnak legalább e normatív hozzájárulásnak megfelelõ összeget meg kell térítenie az elhelyezettek után, az ott meghatározott feltételek megléte esetén.

Source: https://magyarkozlony.hu/hivatalos-lapok/d93b469226d6b0668c78e9d36e24ec16bd06b2f7/dokumentumok/23ad85ae03b68995e0c35f4161fadd5d3aa38bcd/letoltes